02/07/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.44876 CUIÑA, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 58.249 m 3 /ano de augas residuais industriais de escorrega depuradas ao río Castro (cunca do río Grande de Xubia) e dun caudal máximo de 390 m 3 /ano de augas residuais fecais depuradas por infiltración no terreo procedentes das instalacións dunha canteira de áridos, planta de trituración, lavado e clasificación, planta de reciclaxe de residuos de construcción e demolición e planta de aglomerado asfáltico localizadas no monte Capelo-Igrexafeita (T. M. San Sadurniño). As augas residuais industriais e de escorrega xeradas na zona norte das instalacións almacénanse na balsa D-3, localizada no antigo oco de explotación, de 1.859.780 m 3 de capacidade, dende a que se realiza o bombeo á balsa D-1, de 2.785 m 3 de capacidade, a cal abastece á planta de lavado de áridos. As augas residuais industriais da planta de lavado de áridos canalízanse mediante condución soterrada de 400 mm de diámetro cara a balsa D-3, de xeito que o sistema funciona como un circuíto pechado. As augas residuais industriais de escorrega xeradas na zona sur das instalacións son conducidas para o seu tratamento en dúas balsas de decantación escavadas no terreo e dispostas en paralelo coas seguintes características: – Balsa D-4, de 1.577 m 2 de superficie e 3,5 m de profundidade. – Balsa D-5, de 1.040 m 2 de superficie e 3,5 m de profundidade. Os efluentes das balsas D-4 (19.065 m 3 /ano) e D-5 (39.184 m 3 /ano) son evacuados mediante cadansúa canle escavada no terreo de xeometría trapezoidal de 1,08 m 2 de sección, as cales se unen nunha única canle que verte a media ladeira no punto de coordenadas UTM: X=581.126; Y=4.816.259; incorporándose finalmente ao río Castro (cunca do río Grande de Xubia) no punto de coordenadas UTM: X=581.017; Y=4.815.735. No punto de vertido disporase encachado de pedra. As augas residuais fecais xeradas nos aseos das instalacións do persoal, localizadas ao norte das instalacións, son tratadas nunha fosa séptica de decantación-dixestión con filtro biolóxico deseñada para 12 habitantes equivalentes, de 2.800 L de volume e dimensións totais 1,8 x 1,2 x 1,45 m 3. As augas residuais fecais depuradas vértense por infiltración no terreo (cunca do río Grande de Xubia) mediante condución de drenaxe de 90 mm de diámetro en zanxa filtrante de 9 x 0,8 m 2 de superficie e 1,1 m de profundidade no punto de coordenadas UTM: X=581.284; Y=4.816.567. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2-9° andar da Coruña, onde se atopa exposto o proxecto para que poida ser examinado por quen desexe. Santiago de Compostela, 11 de xuño de 2014. O xefe da Área de Vertidos Asdo.: Manuel Morato Miguel